శ్రీకృష్ణ (గాయకుడు)

శ్రీకృష్ణ విష్ణుభొట్ల తెలుగు సినిమా నేపథ్య గాయకుడు. ఎస్. పి. బాలసుబ్రహ్మణ్యం ఆధ్వర్యంలో మా టీవీ నిర్వహించిన పాడాలని ఉంది కార్యక్రమంలో ప్రథమ విజేతగా నిలిచాడు. 2004లో వచ్చిన మా ఇలవేల్పు సినిమాతో నేపథ్య గాయకుడిగా పరిచయం అయ్యాడు.

జీవిత విశేషాలు 
శ్రీకృష్ణ 1983 ఆగస్టు 17 న హైదరాబాద్ లో జన్మించాడు, విజయవాడలో పెరిగాడు. పి. బి. సిద్ధార్థ ఆర్ట్స్ కాలేజీలో డిగ్రీ, శారద కాలేజీలో పోస్టు గ్రాడ్యుయేషన్ పూర్తి చేశాడు. ఆకాశవాణి విజయవాడ కేంద్రంలో పని చేసే కృష్ణకుమారి ద్వారా బాల వ్యాఖ్యాతగా తన ప్రస్థానం ప్రారంభించాడు శ్రీకృష్ణ. ఆ తరువాత అనేక స్టేజ్ షోలు, పాటల పోటీల్లో పాల్గొన్నాడు. 2008లో వచ్చిన అష్టా చమ్మా సినిమాలో పాడిన ఆడించి అష్టా చమ్మా అనే పాట ద్వారా గుర్తింపు పొందాడు. అటు పైన కోటి, మణిశర్మ లాంటి సంగీతకారుల దర్శకత్వంలోనూ పాటలు పాడాడు.

శ్రీకృష్ణ పాటల జాబితా

గాయకుడిగా

మూలాలు 

1983 జననాలు
జీవిస్తున్న ప్రజలు
తెలుగు సినిమా నేపథ్యగాయకులు